Barbara Côte d’Ivoire

Barbara Côte d’Ivoire (1969ko urriaren 28a) bolikostar ile-apaintzailea eta LGBT ekintzailea da. 

 Bizitza 
Barbara ile-apaintzailea da lanbidez. Garo Hasbanianen zuzendaritzapean ikasi ondoren, eta pertsonaia ospetsuen ilea apaindu ditu, besteak beste, Marie-Thérèse Houphouët-Boigny lehen damarena. 1995ean, Boli Kostako ile-apaintzaile onenaren saria irabazi zuen.

1996an, Boli Kostako Trabestien Elkartea sortu zuen, pertsona transgeneroei laguntzeko eta haien eskubideak defendatzeko helburu duen erakundea. Ekimen honek nazioarteko arreta erakarri zuen, batez ere Laurent Bocahut eta Philip Brooksek 1998an zuzendutako Woubi Chéri dokumentalari esker, Boli Kostako LGBT pertsonen bizitzak aztertzen zituena.

Barbara Côte d'Ivoirek nazioarteko hainbat ekitalditan parte hartu du, hala nola 1998ko Parisko Gay eta Lesbianen Zinemaldian eta 1999ko Munduko Gay eta Lesbianen Konferentzian, Hegoafrikan. Londresen ere aitortu zioten Boli Kostako Trabestien Elkartean egindako lana.

 Erreferentziak 

 Kanpo estekak 

Kategoria:Ile-apaintzaileak
Kategoria:Emakume transgenero eta transexualak
Kategoria:LGBT ekintzaileak
Kategoria:Giza eskubideen aldeko emakumeak
Kategoria:Boli Kostako emakumeak